Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
13.12.2001
K materiálu č. 7968/2001
K bodu č. 5	
     

S T A N O V I S K O

k návrhu nariadenia vlády SR o pamiatkových rezerváciách Bardejov, Bratislava, Kežmarok, Levoča, Prešov, Spišská Kapitula, Spišská Sobota    

I
Návrh nariadenia vlády SR o pamiatkových rezerváciách Bardejov, Bratislava, Kežmarok, Levoča, Prešov, Spišská Kapitula, Spišská Sobota predkladá na rokovanie vlády SR ako iniciatívny návrh minister kultúry.
II
Účel návrhu zákona je upraviť hranice pamiatkových rezervácií Bardejov, Bratislava, Kežmarok, Levoča, Prešov, Spišská Kapitula, Spišská Sobota.
III
Návrh svojou problematikou – geografickým vymedzením hraníc pamiatkových rezervácií nepatrí medzi priority aproximácie práva podľa čl. 70 Európskej dohody o pridružení a nie je ani zaradený medzi prioritné oblasti harmonizácie práva obsiahnuté v Bielej knihe. 
IV
Návrh zákona obsahuje podľa čl. 20 ods. 2 písm. e) Legislatívnych pravidiel vlády SR zhodnotenie súladu návrhu s právom EÚ vo všeobecnej časti dôvodovej správy. Materiál správne uvádza čl. 151 Zmluvy o založení ES (Amsterdamské znenie), ako aj Dohovor Rady Európy na ochranu architektonického dedičstva Európy z roku 1985, ktorý Slovenská republika ratifikovala.
V
Sekcia Inštitút pre aproximáciu práva ÚV SR neuplatňuje k predkladanému materiálu žiadne pripomienky. 

Bratislava	10.12.2001	
Vypracoval:	Kamil Šugár
	
Tel.:	57295608

JUDr. Mária Krošlákovágenerálna riaditeľka